സംഘം ചേര്ന്ന് ആക്രമണം പരിക്കേറ്റ് ചികിത്സയിലിരിക്കവേ വയോധികയ്ക്ക് ദാരുണാന്ത്യം കുറച്ചു പേര് സംഘം ചേര്ന്ന് ആക്രമിച്ചാണ് ആയിഷയുടെ ചെവി മുറിച്ച് സ്വര്ണ്ണ കമ്മലുകള് മോഷ്ടിച്ചത്. കണ്ണൂര്: കവര്ച്ച നടത്തുന്നതിനിടെ പരിക്കേറ്റ് ചികിത്സയിലിരിക്കവേ വയോധിക മരിച്ചു. വാരം എളയാവൂരിലെ കെ.പി. ആയിഷയാണ് മരിച്ചത്. ദിവസങ്ങള്ക്കു മുന്നേയാണ് കുറച്ചു പേര് സംഘം ചേര്ന്ന് ആയിഷയെ പരിക്കേല്പിച്ച് മോഷണ ശ്രമം നടത്തിയത്. ഉടന് തന്നെ ആശുപത്രിയിലെത്തിച്ചെങ്കിലും അതീവ ഗുരുതരാവസ്ഥയില് ചികിത്സയില് തുടരവേയാണ് മരണം സംഭവിച്ചത്. ആയിഷയുടെ ചെവി മുറിച്ചാണ് ആക്രമികള് സ്വര്ണ്ണ കമ്മലുകള് മോഷ്ടിച്ചത്. സംഭവം നടന്ന് ഇത്ര ദിവസം കഴിഞ്ഞിട്ടും പോലീസിന് യാതൊരു വിധവിവരങ്ങളും പ്രതികളെ കുറിച്ച് ലഭ്യമായിട്ടില്ല. പോലീസ് കേസില് ഉദാസീനത കാണിക്കുന്നുവെന്ന് ആയിഷയുടെ ബന്ധുക്കള് ആരോപണം ഉയര്ത്തിയിരുന്നു.